ddrg/super_eurlex huggingface dataset:
Rådets afgørelse

af 13. juni 2003

om Det Europæiske Fællesskabs tiltrædelse af protokollen til 1979-konventionen om grænseoverskridende luftforurening over store afstande angående reduktion af forsuring, eutrofiering og ozon ved jordoverfladen

(2003/507/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 175, stk. 1, sammenholdt med artikel 300, stk. 2, første afsnit, første punktum, og stk. 3, første afsnit,

under henvisning til forslag fra Kommissionen(1),

under henvisning til udtalelse fra Europa-Parlamentet(2), og

ud fra følgende betragtninger:

(1) Forsuring, eutrofiering og ozon ved jordoverfladen forårsager uacceptable skader på miljøet og menneskers sundhed i Fællesskabet.

(2) Den 30. november 1999 i Göteborg vedtog forvaltningsorganet for konventionen om grænseoverskridende luftforurening over store afstande protokollen angående reduktion af forsuring, eutrofiering og ozon ved jordoverfladen ("Göteborg-protokollen"). Göteborg-protokollen fastsætter de højeste tilladte emissionsniveauer (emissionslofter) for hver national part for de fire væsentligste forløbere for forurenende stoffer, der er ansvarlig for forsuring, eutrofiering eller ozon ved jordoverfladen: svovldioxid, nitrogenoxider, flygtige organiske forbindelser og ammoniak; disse lofter skal overholdes fra 2010.

(3) Protokollens gennemførelse vil bidrage til at nå Fællesskabets mål for beskyttelse af miljøet og menneskers sundhed.

(4) Europa-Parlamentets og Rådets direktiv 2001/81/EF om nationale emissionslofter for visse luftforurenende stoffer(3) fastsætter bindende nationale emissionslofter, der skal overholdes fra senest 2010, som er lig med eller mere ambitiøse end dem, der kræves i Göteborg-protokollen for hver enkelt medlemsstat.

(5) Europa-Parlamentets og Rådets direktiv 2001/80/EF af 23. oktober 2001 om begrænsning af visse luftforurenende emissioner fra store fyringsanlæg(4) fastsætter nye grænseværdier for emissioner fra denne sektor, som er konsistente med dem, der fastsættes i Göteborg-protokollen.

(6) Fællesskabet bør derfor tiltræde Göteborg-protokollen -

TRUFFET FØLGENDE AFGØRELSE:

Artikel 1

Fællesskabet godkender protokollen til 1979-konventionen om grænseoverskridende luftforurening over store afstande angående reduktion af forsuring, eutrofiering og ozon ved jordoverfladen.

Teksten til protokollen er knyttet som bilag til denne afgørelse.

Artikel 2

Formanden for Rådet bemyndiges til at udpege den eller de personer, der er beføjet til at deponere tiltrædelsesinstrumentet hos De Forenede Nationers generalsekretær i overensstemmelse med protokollens artikel 16.

Artikel 3

Denne afgørelse offentliggøres i Den Europæiske Unions Tidende.

Udfærdiget i Luxembourg, den 13. juni 2003.

På Rådets vegne

G. Papandreou

Formand

(1) EFT C 151 E af 25.6.2002, s. 74.

(2) Udtalelse af 4.7.2002 (endnu ikke offentliggjort i EUT).

(3) EFT L 309 af 27.11.2001, s. 22.

(4) EFT L 309 af 27.11.2001, s. 1.
Kommissionens beslutning

af 14. juli 2003

om offentliggørelse af referencenumre på almindeligt anerkendte standarder for elektroniske signaturprodukter i overensstemmelse med Europa-Parlamentets og Rådets direktiv 1999/93/EF

(meddelt under nummer K(2003) 2439)

(EØS-relevant tekst)

(2003/511/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets direktiv 1999/93/EF af 13. december 1999 om en fællesskabsramme for elektroniske signaturer(1), særlig artikel 3, stk. 5, og

ud fra følgende betragtninger:

(1) Bilag II f og bilag III i direktiv 1999/93/EF fastlægger krav til sikre elektroniske signaturprodukter.

(2) Udarbejdelsen af de tekniske specifikationer, der er nødvendige for at fremstille og markedsføre produkter, under hensyntagen til det aktuelle teknologiske stade varetages af organisationer, der er kompetente på standardiseringsområdet.

(3) CEN (Det Europæiske Standardiseringsråd) og ETSI (Det Europæiske Institut for Telestandarder) udgør under EESSI (European Electronic Signature Standardisation Initiative) et åbent, integrerende og fleksibelt europæisk forum for konsensusdannelse til støtte for informationssamfundets udvikling i Europa. Disse organisationer har udviklet standarder for elektroniske signaturprodukter (CWA - CEN workshop agreement og ETSI TS - ETSI technical specification) på grundlag af kravene i direktivets 1999/93/EF bilag.

(4) De i denne afgørelse fastsatte foranstaltninger er i overensstemmelse med udtalelse fra Udvalget for Elektroniske Signaturer -

VEDTAGET FØLGENDE BESLUTNING:

Artikel 1

Referencenumrene på almindeligt anerkendte standarder for elektroniske signaturprodukter i henhold i bilaget.

Artikel 2

Kommissionen foretager en vurdering af, hvordan denne afgørelse fungerer, senest to år efter offentliggørelsen i Den Europæiske Unions Tidende og aflægger rapport herom til det udvalg, der er nedsat i henhold til artikel 9, stk. 1, i direktiv 1999/93/EF.

Artikel 3

Denne afgørelse er rettet til medlemsstaterne.

Udfærdiget i Bruxelles, den 14. juli 2003.

På Kommissionens vegne

Erkki Liikanen

Medlem af Kommissionen

(1) EFT L 13 af 19.1.2000, s. 12.

BILAG

A. Liste over almindeligt anerkendte standarder for elektroniske signaturprodukter, hvis overholdelse giver formodning om overholdelse af kravet i bilag II f i direktiv 1999/93/EF

- CWA 14167-1 (marts 2003): security requirements for trustworthy systems managing certificates for electronic signatures - Part 1: System Security Requirements

- CWA 14167-2 (marts 2002): security requirements for trustworthy systems managing certificates for electronic signatures - Part 2: cryptographic module for CSP signing operations - Protection Profile (MCSO-PP)

B. Liste over almindeligt anerkendte standarder for elektroniske signaturprodukter, hvis overholdelse giver formodning om overholdelse af kravene i bilag III i direktiv 1999/93/EF

- CWA 14169 (marts 2002): Secure signature-creation devices
Kommissionens beslutning

af 10. juli 2003

om ændring af beslutning 2001/338/EF om visse beskyttelsesforanstaltninger over for toskallede bløddyr fra eller med oprindelse i Peru

(meddelt under nummer K(2003) 2290)

(EØS-relevant tekst)

(2003/509/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(1), særlig artikel 22, stk. 1, og

ud fra følgende betragtninger:

(1) Som følge af de mangler, der blev konstateret under et EF-kontrolbesøg i Peru, for så vidt angår kontrol af hygiejneforholdene i produktionen af toskallede bløddyr, vedtog Kommissionen beslutning 2001/338/EF(2) om suspension af importen af toskallede bløddyr fra eller med oprindelse i Peru, undtagen Pectinidae-produkter under bestemte forhold.

(2) I henhold til beslutning 2001/338/EF revideres bestemmelserne om suspension i lyset af de peruvianske myndigheders garantier og resultaterne af et EF-kontrolbesøg på stedet.

(3) I maj 2002 foretog Fællesskabet et kontrolbesøg, hvor de peruvianske myndigheder fremlagde tilfredsstillende garantier, for så vidt angår overvågningen af produktionsområderne La Mina/Bahia Lagunilla og Isla Tortuga. Resultaterne af kontrolbesøget har ført til den konklusion, at de peruvianske myndigheders garantier er tilfredsstillende, og at der kan gives tilladelse til import af Pectinidae fra de pågældende områder på de betingelser, der allerede er fastsat i beslutning 2001/338/EF for andre akvakulturområder.

(4) Beslutning 2001/338/EF bør derfor ændres i overensstemmelse hermed.

(5) De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Artikel 2, stk. 2, litra a), i beslutning 2001/338/EF affattes således:

"a) Pectinidae, der stammer fra akvakulturområderne Pucusana (001), Guayanuna (002), La Mina/Bahia Lagunilla (003) og Isla Tortuga (004), hvis de er renset".

Artikel 2

Denne beslutning anvendes fra den 15. juli 2003.

Artikel 3

Denne beslutning er rettet til medlemsstaterne.

Udfærdiget i Bruxelles, den 10. juli 2003.

På Kommissionens vegne

David Byrne

Medlem af Kommissionen

(1) EFT L 24 af 30.1.1998, s. 9.

(2) EFT L 120 af 24.4.2001, s. 45.
2003/589/EF: Rådets afgørelse af 21. juli 2003 om indgåelse af aftalen om videnskabeligt og teknologisk samarbejde mellem Det Europæiske Fællesskab og Chile



EU-Tidende nr. L 199 af 07/08/2003 s. 0019 - 0019



Rådets afgørelse af 21. juli 2003 om indgåelse af aftalen om videnskabeligt og teknologisk samarbejde mellem Det Europæiske Fællesskab og Chile (2003/589/EF) RÅDET FOR DEN EUROPÆISKE UNION HAR - under henvisning til traktaten om oprettelse af Det Europæiske Fællesskab, særlig artikel 170, stk. 2, sammenholdt med artikel 300, stk. 2, første afsnit, første punktum, og stk. 3, under henvisning til forslag fra Kommissionen(1), under henvisning til udtalelse fra Europa-Parlamentet(2), og ud fra følgende betragtninger: (1) Kommissionen har på Fællesskabets vegne ført forhandlinger med Republikken Chile om en aftale om videnskabeligt og teknologisk samarbejde. (2) Denne aftale blev undertegnet på Fællesskabets vegne den 23. september 2002 i Bruxelles under forudsætning af, at der på et senere tidspunkt indgås en aftale. (3) Aftalen bør godkendes - TRUFFET FØLGENDE AFGØRELSE: Artikel 1 Aftalen om videnskabeligt og teknologisk samarbejde mellem Det Europæiske Fællesskab og Republikken Chile godkendes på Fællesskabets vegne. Teksten til aftalen er knyttet til denne afgørelse. Artikel 2 Formanden for Rådet foretager på Fællesskabets vegne den underretning, der er fastsat i aftalens artikel 11. Udfærdiget i Bruxelles, den 21. juli 2003. På Rådets vegne F. Frattini Formand (1) Forslag af 24.2.2003 (endnu ikke offentliggjort i EUT). (2) Udtalelse afgivet den 3.6.2003 (endnu ikke offentliggjort i EUT).
Rådets afgørelse 2003/582/FUSP

af 21. juli 2003

om indgåelse af en aftale mellem Den Europæiske Union og Den Russiske Føderation om den stats deltagelse i Den Europæiske Unions politimission (EUPM) i Bosnien-Hercegovina

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 24,

under henvisning til formandskabets henstilling, og

ud fra følgende betragtninger:

(1) Rådet vedtog fælles aktion 2002/210/FUSP af 11. marts 2002 om Den Europæiske Unions politimission(1) og fælles aktion 2003/141/FUSP af 27. februar 2003(2) og 2003/188/FUSP af 17. marts 2003(3) om ændring af fælles aktion 2002/210/FUSP om Den Europæiske Unions politimission.

(2) I henhold til artikel 8, stk. 3, i fælles aktion 2002/210/FUSP skal detaljerede ordninger vedrørende tredjelandes deltagelse i EUPM aftales i henhold til artikel 24 i traktaten om Den Europæiske Union.

(3) I henhold til Rådets afgørelse af 14. oktober 2002, som bemyndigede formandskabet til at indlede forhandlinger, har formandskabet ført forhandlinger om en aftale med Den Russiske Føderation om dennes deltagelse i EUPM's aktiviteter.

(4) Den Europæiske Union og Den Russiske Føderation er enige om, at teksten til aftalen bør knyttes som bilag til en brevveksling, og at aftalen bør gælde midlertidigt fra undertegnelsen, indtil den træder i kraft.

(5) Brevvekslingen bør undertegnes og aftalen godkendes på Den Europæiske Unions vegne -

TRUFFET FØLGENDE AFGØRELSE:

Artikel 1

Brevvekslingen og den aftale mellem Den Europæiske Union og Den Russiske Føderation om den stats deltagelse i Den Europæiske Unions politimission (EUPM) i Bosnien-Hercegovina, der er knyttet som bilag hertil, godkendes hermed på Den Europæiske Unions vegne.

Teksten til brevvekslingen og aftalen er knyttet som bilag til denne afgørelse.

Artikel 2

1. Formanden for Rådet bemyndiges herved til at udpege den eller de personer, der er beføjet til at undertegne brevvekslingen med bindende virkning for Den Europæiske Union.

2. Formanden for Rådet bemyndiges herved til at foretage den i brevvekslingen anførte notifikation.

Artikel 3

Denne afgørelse offentliggøres i Den Europæiske Unions Tidende.

Artikel 4

Denne afgørelse har virkning fra dagen for offentliggørelsen.

Udfærdiget i Bruxelles, den 21. juli 2003.

På Rådets vegne

F. Frattini

Formand

(1) EFT L 70 af 13.3.2002, s. 1.

(2) EUT L 53 af 28.2.2003, s. 63.

(3) EUT L 73 af 19.3.2003, s. 9.
Rådets afgørelse

af 22. juli 2003

om udnævnelse af Nederlandenes medlem af bestyrelsen for Det Europæiske Center for Udvikling af Erhvervsuddannelse

(2003/C 186/01)

RÅDET FOR DEN EUROPÆISKE UNION HAR -

under henvisning til Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse, særlig artikel 4(1),

under henvisning til det kandidatur, som Nederlandenes regering har indgivet, og

ud fra følgende betragtninger:

(1) Rådet har ved afgørelse af 6. marts 2003(2) udnævnt medlemmerne af bestyrelsen for Det Europæiske Center for Udvikling af Erhvervsuddannelse for tidsrummet fra den 6. marts 2003 til den 5. marts 2006 med undtagelse af Nederlandenes repræsentant

(2) Nederlandenes medlem af nævnte centers bestyrelse skal udnævnes for den resterende del af mandatperioden, dvs. indtil den 5. marts 2006 -

TRUFFET FØLGENDE AFGØRELSE:

Artikel 1

Til medlem af bestyrelsen for Det Europæiske Center for Udvikling af Erhvervsuddannelse udnævnes for tidsrummet fra den 21. juli 2003 til den 5. marts 2006:

I. REGERINGSREPRÆSENTANT:

NEDERLANDENE: C. H. M. JULICHER.

Artikel 2

Denne afgørelse offentliggøres til underretning i Den Europæiske Unions Tidende.

Udfærdiget i Bruxelles, den 22. juli 2003.

På Rådets vegne

G. Alemanno

Formand

(1) EFT L 39 af 13.2.1975, s. 1. Senest ændret ved forordning (EF) nr. 354/95 (EFT L 41 af 23.2.1995, s. 1).

(2) EUT C 64 af 18.3.2003, s. 4.
Rådets afgørelse

af 22. juli 2003

om udskiftning af medlemmer af Udvalget for Den Europæiske Socialfond

(2003/C 186/02)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 147,

under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene(1), særlig artikel 49,

under henvisning til Rådets afgørelse af 8. oktober 2001 om udnævnelse af medlemmerne af udvalget i henhold til EF-traktatens artikel 147(2),

under henvisning til forslag fra Kommissionen, og

ud fra følgende betragtninger:

(1) Ved afgørelse af 8. oktober 2001 udnævnte Rådet på forslag af Kommissionen de ordinære medlemmer af og suppleanterne til Udvalget for Den Europæiske Socialfond for en periode, som udløber den 22. oktober 2004.

(2) I mellemtiden er nogle poster blevet ledige, da de pågældende er udtrådt af udvalget.

(3) Der bør udnævnes medlemmer af Udvalget for Den Europæiske Socialfond til besættelse af de ledige poster -

TRUFFET FØLGENDE AFGØRELSE:

Artikel 1

De personer, som er anført i bilaget, udnævnes til medlemmer af Udvalget for Den Europæiske Socialfond for den resterende del af mandatperioden, dvs. indtil den 22. oktober 2004.

Artikel 2

Denne afgørelse offentliggøres i Den Europæiske Unions Tidende.

Udfærdiget i Bruxelles, den 22. juli 2003.

På Rådets vegne

G. Alemanno

Formand

(1) EFT L 161 af 26.6.1999, s. 1.

(2) EFT C 292 af 18.10.2001, s. 1.

BILAG

>TABELPOSITION>
Kommissionens beslutning

af 30. juli 2003

om 15. ændring af beslutning 2000/284/EF om listen over godkendte sædopsamlingsstationer for indførsel af hingstesæd fra tredjelande

(meddelt under nummer K(2003) 2733)

(EØS-relevant tekst)

(2003/574/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF(1), senest ændret ved Kommissionens forordning (EF) nr. 1282/2002(2), særlig artikel 17, stk. 3, litra b), og

ud fra følgende betragtninger:

(1) Ved Kommissionens beslutning 2000/284/EF(3), senest ændret ved beslutning 2003/540/EF(4), blev der opstillet en liste over sædopsamlingsstationer, der er godkendt til indførsel af hingstesæd fra tredjelande.

(2) De canadiske myndigheder har officielt orienteret Kommissionen om ændringer af visse godkendelsesdetaljer for en station til opsamling af hingstesæd, som er meddelt Kommissionen i henhold til direktiv 92/65/EØF.

(3) De amerikanske myndigheder har officielt meddelt Kommissionen, at de i henhold til direktiv 92/65/EØF har godkendt endnu to stationer til opsamling af hingstesæd.

(4) Listen over godkendte stationer bør ændres på baggrund af de nye oplysninger fra de pågældende tredjelande, og ændringerne bør af klarhedshensyn fremhæves i bilaget.

(5) Beslutning 2000/284/EF bør ændres i overensstemmelse hermed.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilaget til beslutning 2000/284/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 30. juli 2003.

På Kommissionens vegne

David Byrne

Medlem af Kommissionen

(1) EFT L 268 af 14.9.1992, s. 54.

(2) EUT L 146 af 13.6.2003, s. 1.

(3) EFT L 94 af 14.4.2000, s. 35.

(4) EUT L 185 af 24.7.2003, s. 27.

BILAG

"ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>TABELPOSITION>"
Rådets afgørelse 2003/562/FUSP

af 29. juli 2003

om udnævnelse af missionschefen for Den Europæiske Unions Observatørmission og om ophævelse af afgørelse 2002/922/FUSP

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 23, stk. 2,

under henvisning til Rådets fælles aktion 2002/921/FUSP af 25. november 2002 om forlængelse af mandatet for Den Europæiske Unions Observatørmission(1), særlig artikel 5, og

ud fra følgende betragtninger:

(1) Ved afgørelse 2002/922/FUSP(2) forlængede Rådet mandatet for Antóin MAC UNFRAIDH som missionschef for Den Europæiske Unions Observatørmission indtil den 31. december 2003.

(2) Den 21. juli 2003 besluttede Rådet at udnævne Maryse DAVIET til missionschef for Den Europæiske Unions Observatørmission, efter at Antóin MAC UNFRAIDH var trådt tilbage.

(3) Afgørelse 2002/922/FUSP bør derfor ophæves -

TRUFFET FØLGENDE AFGØRELSE:

Artikel 1

Maryse DAVIET udnævnes til missionschef for Den Europæiske Unions Observatørmission.

Artikel 2

Afgørelse 2002/922/FUSP ophæves.

Artikel 3

Denne afgørelse har virkning fra den 1. september 2003.

Den anvendes indtil den 31. december 2003.

Artikel 4

Denne afgørelse offentliggøres i Den Europæiske Unions Tidende.

Udfærdiget i Bruxelles, den 29. juli 2003.

På Rådets vegne

F. Frattini

Formand

(1) EFT L 321 af 26.11.2002, s. 51.

(2) EFT L 321 af 26.11.2002, s. 53.
Rådets beslutning

af 15. juli 2003

om bemyndigelse af Kongeriget Spanien til at videreføre aftalen om de gensidige fiskeriforbindelser med Republikken Sydafrika indtil den 7. marts 2004

(2003/538/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Spaniens og Portugals tiltrædelse, særlig artikel 167, stk. 3,

under henvisning til forslag fra Kommissionen, og

ud fra følgende betragtninger:

(1) Aftalen vedrørende de gensidige fiskeriforbindelser mellem regeringen for Kongeriget Spanien og regeringen for Republikken Sydafrika, som blev undertegnet den 14. august 1979, trådte i kraft den 8. marts 1982 for en første periode på ti år. Aftalen forbliver derefter i kraft på ubestemt tid, såfremt den ikke opsiges med tolv måneders varsel.

(2) I henhold til tiltrædelsesaktens artikel 167, stk. 2, berøres de rettigheder og forpligtelser, der følger af fiskeriaftaler, som Kongeriget Spanien har indgået med tredjelande, ikke i den periode, hvor bestemmelserne i disse aftaler opretholdes midlertidigt.

(3) I medfør af artikel 167, stk. 3, i nævnte akt vedtager Rådet inden udløbet af de fiskeriaftaler, som Kongeriget Spanien har indgået med tredjelande, passende afgørelser med henblik på videreførelse af de fiskeriaktiviteter, der følger af nævnte aftaler, herunder eventuelt forlængelser for perioder på højst et år. Ovennævnte aftale er videreført indtil den 7. marts 2003(1);

(4) Kongeriget Spanien bør bemyndiges til at videreføre nævnte aftale indtil den 7. marts 2004 -

VEDTAGET FØLGENDE BESLUTNING:

Artikel 1

Kongeriget Spanien bemyndiges til at videreføre aftalen om de gensidige fiskeriforbindelser med Republikken Sydafrika, der trådte i kraft den 8. marts 1982, indtil den 7. marts 2004.

Artikel 2

Denne beslutning er rettet til Kongeriget Spanien.

Udfærdiget i Bruxelles, den 15. juli 2003.

På Rådets vegne

G. Tremonti

Formand

(1) EFT L 116 af 3.5.2002, s. 31.
Kommissionens beslutning

af 26. august 2003

om ændring af beslutning 2000/147/EF om gennemførelse af Rådets direktiv 89/106/EØF for så vidt angår klassificering af byggevarer efter ydeevne med hensyn til reaktion ved brand

(meddelt under nummer K(2003) 2986)

(EØS-relevant tekst)

(2003/632/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/106/EØF af 21. december 1988 om indbyrdes tilnærmelse af medlemsstaternes love og administrative bestemmelser om byggevarer(1), ændret ved direktiv 93/68/EØF(2), særlig artikel 20, stk. 2, og

ud fra følgende betragtninger:

(1) Med Kommissionens beslutning 2000/147/EF(3) indførtes et klassificeringssystem for byggevarers ydeevne med hensyn til reaktion ved brand.

(2) Som følge af en gennemgang af visse byggevaregrupper bør der for lineære termoisolerende byggevarer til rør fastsættes særskilte klasser af byggevarer med hensyn til reaktioner ved brand.

(3) Beslutning 2000/147/EF bør følgelig ændres i overensstemmelse hermed.

(4) De i denne beslutning fastsatte foranstaltninger er i overensstemmelse med udtalelse fra Det Stående Byggeudvalg -

VEDTAGET FØLGENDE BESLUTNING:

Artikel 1

Bilaget til beslutning 2000/147/EF ændres som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 26. august 2003.

På Kommissionens vegne

Erkki Liikanen

Medlem af Kommissionen

(1) EFT L 40 af 11.2.1989, s. 12.

(2) EFT L 220 af 30.8.1993, s. 1.

(3) EFT L 50 af 23.2.2000, s. 14.

BILAG

I bilaget til beslutning 2000/147/EF tilføjes følgende tabel:

"Tabel 3 KLASSER FOR BYGGEVARERS YDEEVNE MED HENSYN TIL REAKTION VED BRAND FOR SÅ VIDT ANGÅR LINEÆRE TERMOISOLERENDE BYGGEVARER TIL RØR

>TABELPOSITION>"